Bagaimana cara berdagang sempena berita?
Acara kewangan biasanya sudah dijadualkan awal-awal lagi. Biasanya ramalan dibuat sebelum pengumuman (lajur Unjuran di kalendar berita Forex kami) tentang bagaimana ia akan mempengaruhi pasaran. Sebilangan pedagang memilih untuk membuka posisi berdasarkan pada jangkaan laporan indikator ekonomi: jika mereka menjangkakan indikator tertentu akan menaikkan kadar tukaran matawang, mereka akan membeli, dan begitulah sebaliknya. Pedagang lain tidak suka dengan pergerakan harga yang terlalu pantas semasa indikator diumumkan, jadi mereka mejauhkan diri dari kalendar FX dan perdagangan sempena berita.
Terdapat banyak strategi untuk berdagang sempena berita: anda harus menggunakan strategi yang anda rasa paling sesuai untuk gaya perdagangan anda. FBS, selain daripada menyediakan semua perkhidmatan yang diperlukan untuk perdagangan, juga menyediakan semua maklumat penting untuk apa jua keperluan pedagang. Lihat bahagian seksyen kami untuk memantau kemungkinan pergerakan di pasaran.
Walaupun anda bukan orang yang berdagang sempena berita, anda masih wajar memeriksa kalendar ekonomi perdagangan atau membaca tentang peristiwa ekonomi semasa secara berkala kerana ia berkemungkinan tinggi akan mempengaruhi kemeruapan pasaran.
Kadang-kadang bilangan peristiwa ekonomi pada satu-satu masa terlalu banyak. Oleh itu, pertama sekali, pastikan anda menggunakan saringan untuk melihat petunjuk yang paling relevan untuk perdagangan Forex anda. Sebagai contoh, anda boleh pilih hanya matawang yang anda rancang untuk dagangkan, atau saring berdasarkan impak indikator.
Di bahagian atas kalendar perdagangan Forex kami, pilih zon masa yang sesuai.
Gunakan nilai angka indikator untuk mentafsir perubahan pasaran. Inilah sebabnya mengapa angka unjuran dan pengumuman sebenar sangat penting. Bandingkan nombor-nombor berkenaan: jika nilai Sebenar lebih besar daripada unjuran, ini bagus untuk matawang dan kemungkinan harganya akan naik; jika nilai Sebenar lebih rendah daripada Unjuran, ia berkemungkinan akan turun.
Anda boleh terapkan logik yang sama ke atas nilai Sebelum dan Unjuran sebelum data sebenar dikeluarkan, tetapi hati-hati – unjuran biasanya berdasarkan data awalan (preliminary) dan angka sebenar mungkin berbeza secara drastik.